ORDE do 29 de decembro de 2001 pola que se desenvolve o Decreto 401/2001, do 28 de decembro, polo que se regula a prórroga dos orzamentos xerais da Comunidade Autónoma de Galicia, do ano 2001, para o exercicio de 2002.
CONSELLERÍA DE ECONOMÍA E FACENDA — I. DISPOSICIÓNS XERAIS — 31/12/2001

Como consecuencia do disposto no artigo 54 do texto refundido da Lei de réxime financeiro e orzamentario de Galicia os orzamentos xerais da Comunidade Autónoma, do ano 2001, quedarán automaticamente prorrogados para o exercicio seguinte.
O alcance da prórroga foi establecido con carácter regulamentario polo Decreto 401/2001, que na súa disposición derradeira autoriza o conselleiro de Economía e Facenda para dicta-las disposicións necesarias para a aplicación do establecido nel.
Facendo uso desa facultade resulta agora necesario precisa-la contía dos créditos que terán vixencia durante o período de prórroga e a estimación dos dereitos que os van financiar, determinando igualmente a súa distribución orgánica e económica.
Na súa virtude,
DISPOÑO:
Artigo 1º.-Vixencia do período de prórroga
Os orzamentos xerais da Comunidade Autónoma de Galicia, do ano 2001, que se prorrogarán para o seguinte exercicio de conformidade co indicado no artigo 54 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no Decreto 401/2001, polo que se regula a prórroga dos orzamentos xerais, estenderán a súa vixencia desde o 1 de xaneiro do 2002 ata o momento da aprobación e publicación no Diario Oficial de Galicia dos orzamentos dese último exercicio.
Artigo 2º.-Previsión de ingresos e autorización de gastos nos orzamentos prorrogados
Os créditos autorizados e as previsións de ingresos que afectan os orzamentos que se prorrogan representan un importe total de 5.197.459.780 euros, desagregados na forma indicada nos artigos seguintes.
Artigo 3º.-Estados de gastos
1. Nos estados de gastos consolidados dos orzamentos da Administración xeral e dos seus orga
nismos autónomos, correspondentes ó período de prórroga, consígnanse créditos por importe de 5.197.459.780 euros, distribuídos da seguinte forma:
(Euros)
Organismo
Cap. I-VII
Gastos non
financeiros
Cap. VIII
Activos
financeiros
Cap. IX
Pasivos
financeiros
Total
Administración xeral
2.974.073.320
33.665.453
210.947.640
3.218.686.413
Organismos autónomos
1.977.847.808
925.559
1.978.773.367
TOTAL
4.951.921.128
34.591.012
210.947.640
5.197.459.780
2. Na determinación dos créditos autorizados foron tidas en conta as adaptacións técnicas derivadas da aprobación do Decreto 310/2001, polo que se establece a nova estructura orgánica dos departamentos da Xunta de Galicia, así como a aplicación, con carácter de a conta, dun incremento retributivo do 2% para o persoal ó servicio do sector público da Comunidade Autónoma.
Artigo 4º.-Estados de ingresos.
Nos estados de ingresos consolidados dos orzamentos da Administración xeral e dos seus organismos autónomos recóllense as estimacións que corresponden ós dereitos económicos que se prevé liquidar durante o período de prórroga, que acadan un total de 5.197.459.780 euros, distribuídos segundo o detalle seguinte:
(Euros)
Organismo
Cap. I-VII
Ingresos non
financeiros
Cap. VIII
Activos
financeiros
Cap. IX
Pasivos
financeiros
Total
Administración xeral
3.007.738.773
0
210.947.640
3.218.686.413
Organismos autónomos
1.978.148.314
625.053
0
1.978.773.367
TOTAL
4.985.887.087
625.053
210.947.640
5.197.459.780
Artigo 5º.-Transferencias internas.
As transferencias internas entre a Administración xeral e os organismos autónomos representan 1.837.361.056 euros.
Artigo 6º.-Distribución orgánica e económica dos orzamentos prorrogados.
A distribución orgánica e económica dos orzamentos de gastos e ingresos consolidados que se prorrogan é a que se indica a continuación:
Disposición derradeira
Autorízase o director xeral de Orzamentos para dicta-las resolucións necesarias para a aplicación desta orde, que entrará en vigor o día 1 de xaneiro de 2002.
Santiago de Compostela, 29 de decembro de 2001.
José Antonio Orza Fernández
Conselleiro de Economía e Facenda